**18.06.2024 (1).**

**E-pasta nosaukums:**

Talonu aizpildīšana un apmaksa īslaicīgās un ilgstošās aizvietošanas gadījumā

**E-pasta teksts:**

Nacionālais veselības dienests (turpmāk – Dienests) nosūta informāciju par talonu aizpildīšana un apmaksa īslaicīgās un ilgstošās aizvietošanas gadījumā (skatīt e-pasta vēstulei pievienoto dokumentu).

Dienests atgādina, ja ģimenes ārsta prombūtne pārsniedz:

1. piecas dienas, bet nepārsniedz divus mēnešus, – ģimenes ārsts informē dienestu par savas prombūtnes laiku un rakstveidā iesniedz aizvietotāja akceptētu informāciju par aizvietošanu un tās nosacījumiem;

2. divus mēnešus, – dienests aptur līgumu ar šo ģimenes ārstu un slēdz terminētu līgumu ar viņa aizvietotāju, ja ģimenes ārsts iesniedz dienestam prombūtni attaisnojošu dokumentu, kas apliecina, ka:

2.1. ģimenes ārsts atrodas bērna kopšanas atvaļinājumā;

2.2. ģimenes ārstam ir darbnespēja, kas turpinās ilgāk par diviem mēnešiem;

2.3. plānotas mācības, kas saistītas ar veselības aprūpi un ilgst ne ilgāk par sešiem mēnešiem, ievērojot nosacījumu, ka ģimenes ārsts mācībās var piedalīties ne vairāk kā vienu reizi triju gadu laikā.

Dienests reizi gadā līdz kārtējā gada 1. maijam izmaksā ģimenes ārsta praksei maksājumu par praksē nodarbināto ārstniecības personu aizvietošanas nodrošināšanu attaisnotas prombūtnes laikā. Minētais maksājums ir 1/12 daļa no praksei plānotās kapitācijas naudas attiecīgajam gadam, izņemot šādus gadījumus:

1. ja prakse primārās veselības aprūpes pakalpojumus sniedz pilnu kalendāra gadu, bet vismaz vienu mēnesi attiecīgajā gadā saņem fiksētu maksājumu kā jaunatvērta ģimenes ārsta prakse – maksājums par aizvietošanas nodrošināšanu ir 1/12 daļa no valsts plānotās kapitācijas naudas vidēji uz vienu praksi attiecīgajam gadam;

2. ja prakse primārās veselības aprūpes pakalpojumus sniedz mazāk par sešiem mēnešiem kalendāra gada laikā – maksājumu par aizvietošanas nodrošināšanu samazina un aprēķina proporcionāli mēnešu skaitam, kuros prakse sniedz primārās veselības aprūpes pakalpojumus.

